**LĒMUMS**

Liepājā

|  |  |
| --- | --- |
| 2022.gada 10.novembrī |  Nr.420/15(prot. Nr.15, 34.§) |

Par zemesgabala Mežu ielā, blakus

nekustamajam īpašumam Mežu ielā 43,

daļas nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma “Par pašvaldībām” 14.panta pirmās daļas 2.punktu un 21.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 3.panta otro punktu, 6.1 panta 11 daļu un pārejas noteikumu 11.punktu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 53., 56. un 137.punktu, izskatot Dzīvokļu īpašnieku biedrības “Mežu 43” 2022.gada 22.septembra iesniegumu “Par 2012.gada 1.decembra Zemes nomas līguma (Mežu iela, daļa) termiņa pagarināšanu”, zemes nomas līgumu, kas 2012.gada 1.decembrī noslēgts starp Liepājas pilsētas pašvaldību un Dzīvokļu īpašnieku biedrību “Mežu 43”, Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 10.oktobra priekšlikumu (sēdes protokols Nr.16) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 3.novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Pagarināt Dzīvokļu īpašnieku biedrībai “Mežu 43” (reģistrācijas Nr.40008134862; juridiskā adrese: Mežu iela 43-23, Liepāja), kā dzīvojamās mājas Mežu ielā 43 pārvaldniekam (apsaimniekotājam), līguma par zemesgabala Liepājā, Mežu ielā (kadastra apzīmējums 1700 012 0959), blakus nekustamajam īpašumam Mežu ielā 43, daļas 184,05 kv.m platībā iznomāšanu termiņu līdz 2027.gada 30.novembrim teritorijas labiekārtošanai un autostāvvietu izveidošanai dzīvojamās mājas Mežu ielā 43 iedzīvotājiem.

2. Noteikt, ka nomnieks maksā nomas maksu saskaņā ar sertificēta vērtētāja novērtējumu, bet ne mazāk kā ar 2012.gada 1.decembrī noslēgtajā līgumā noteikto vērtējumu.

3. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja Dzīvokļu īpašnieku biedrības “Mežu 43” vainas dēļ grozījumi 2012.gada 1.decembrī noslēgtajā zemes nomas līgumā par zemesgabala Mežu ielā, blakus nekustamajam īpašumam Mežu ielā 43, daļas nomu netiek noslēgti viena mēneša laikā no lēmuma pieņemšanas dienas, zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |